Езоп
Жена и кокошка

Превод от старогръцки: Тодор Сарафов, 1967

chitanka.info

Една вдовица си имала кокошка, която й носела всеки ден по яйце. Помислила жената, че ако насипва повече ечемик на птицата, тя ще започне да снася по две яйца на ден. Така и направила.

Но кокошката затлъстяла и не можела вече дори по един път на ден да носи.

Баснята показва, че тези, които от алчност се стремят към повече, губят това, което вече имат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.